Na temelju članka 3. stavka 1. točka 10. Zakona o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03 – pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13 94/13, 153/13, 147/14 i 36/15) i članka 40. Statuta Grada Koprivnice („Glasnik Grada Koprivnice“ 4/09, 1/12, 1/13, 3/13-pročišćeni tekst) Gradsko vijeće Grada Koprivnice na \_\_\_ sjednici održanoj \_\_\_\_\_\_\_\_2016. godine, donijelo je

**ODLUKA**

**o izmjenama i dopunama Odluke o obavljanju dimnjačarskih poslova**

**na području Grada Koprivnice**

**Članak 1.**

UOdluci o obavljanju dimnjačarskih poslova na području Grada Koprivnice („Glasnik Grada Koprivnice“ broj 3/13) u članak 2. iza alineje 2 dodaju se nove alineje 3 i 4 koje glase:

„- kontrola rada ložišta u cilju uštede energenata i potpunog sagorijevanja,

-kontrola prirodnih ventilacijskih kanala,“

Dosadašnje alineje 3, 4 i 5 postaju alineje 5, 6 i 7.

**Članak 2.**

U članku 6. iza stavka 2. dodaje se novi stavak 3. koji glasi:

„Svi uređaji za automatizirano loženje moraju biti opremljeni mjernim otvorom koji treba smjestiti na razmaku koji odgovara približno dvostrukom promjeru spojnog elementa, iza dimovodnog nastavka izmjenjivača topline ili uređaja za čišćenje dimnih plinova. Ako ložište uređaja ima više spojnih elemenata tada u svakom elementu treba izvesti jedan mjerni otvor.“

Dosadašnji stavci 3., 4., 5. i 6. postaju stavci 4. i 5., 6. i 7.

U stavku 5. iza riječi „vratašca“ briše se točka i dodaju riječi „te istu zbrinuti na adekvatan način.“

Stavak 6. mijena se i glasi:

„U dimovodnim objektima u kojima su uočene naslage smole i kondenzata dimnjačar će izvršiti spaljivanje dimnjaka ili mehaničko čišćenje dimovoda. Spaljivanje čađe obavlja se na onom mjestu u dimovodnom objektu koje je za to najpogodnije uz prethodno obavještavanje Javna vatrogasna postrojba grada Koprivnice.“

Iza stavka 7. dodaje se novi stavak 8. koji glasi:

„Nakon izvršenog spaljivanja ili mehaniziranog čišćenja dimovoda dimnjačar je obvezan izvršiti snimanje prohodnosti dimnjaka kamerom.“.

**Članak 3.**

U članku 7. stavku 2. iza riječi „zaštitu od požara“ dodaje se zarez i riječi „komunalno redarstvo“.

**Članak 4.**

Članak 9. mijenja se glasi:

„Na području Grada Koprivnice dimovodni objekti moraju se čistiti u slijedećim rokovima:

1. Dimnjaci i dimovodne cijevi, odnosno dimovodni kanali koji su u stalnoj upotrebi čiste se:

* peći na kruta goriva – jedanput mjesečno, a najmanje četiri puta godišnje,
* peći za pripremanje hrane u ugostiteljskim objektima bolnicama, peći u pogonima i pekarske peći, kao i dimovodni objekti na koje su priključene čiste se jednom mjesečno
* peći na plinska goriva čiste se dva puta godišnje,
* tvornički dimnjaci:
* a) na kruta goriva – čiste se dva puta godišnje
* b) na tekuće i plinsko gorivo – čiste se jedanput godišnje,

2. Čišćenje dimne strane kotla vrši se u sljedećim rokovima:

- kotlovi na kruto gorivo - četiri puta godišnje,

- kotlovi na tekuće gorivo - dva puta godišnje,

- kotlovi na plinovito gorivo – jedan put godišnje,

3. Kontrola povratnih plinova kod svih automatiziranih ložišta – prilikom vršenja redovnih dimnjačarskih poslova

4. Kontrola ložišta tipa „B“ i „C“ kondenzacijskih ložišta odnosno automatizirana ložišta vrši se mjernim instrumentima u svrhu kontrole ispravnosti rada uređaja i zaštite okoliša.

Koncesionar je obvezan korisniku izdati rezultate mjerenja analizatora kao i u obliku naljepnice koja se lijepi na trošilo ili ispis rezultata kontrole izvještajem. Rezultati mjerenja moraju sadržavati minimalno ove podatke: Temperatura dimnih plinova, postotak ugljičnog dioksida CO2, postotak kisika „O“, ugljični monoksid, stupanj iskoristivosti goriva, potlak u dimnjaku kod trošila vrste“B“ te oznaku da li je ložište ispravno ili ne.

- kontrola ložišta snage do 50 kW- jedanput u dvije godine,

- kontrola ložišta snage preko 51 kW- dva put godišnje.

5. Prilikom čišćenja dimovodnih objekata obavlja se kontrola njihove ispravnosti.

6. Čišćenje diomovodnih objekata i ložišta na zahtjev vlasnika ili korisnika objekta i na poziv komunalnog redara obavlja se i izvan određenih rokova iz ovog članka. U hitnim slučajevima radi sprečavanja štetnih posljedica ovlašteni dimnjačar treba reagirati odmah, a najkasnije u roku 24 sata te obaviti sve potrebne radnje za sprečavanje štetnih posljedica. O obavljenim radnjama ovlašteni dimnjačar dužan je sastaviti zapisnik presliku kojeg treba dostaviti komunalnom redarstvu i ako je potrebno službi za zaštitu od požara i distributeru plina.“

**Članak 5.**

U članku 10. stavku 2. iza riječi „pekarske peći“ dodaju se riječi „čišćenje kotlova i kontrola ložišta,“.

**Članak 6.**

U članku 14. stavku 1. točka 3. mijenja se i glasi: „ ne postupi u skladu sa člankom 6. stavkom 5., 6. i 7.“.

**Članak 7.**

Ove izmjene i dopune Odluke o obavljanju dimnjačarskih poslova na području Grada Koprivnice stupaju na snagu osmog dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA: 363-01/15-01/0021

URBROJ: 2137/01-05-03/1-16-6

Koprivnica,\_\_ lipnja 2016.

PREDSJEDNIK:

Zoran Gošek, dipl.ing.

**O b r a z l o ž e nj e**

Grad Koprivnica na inicijativu i prijedloge koncesionara koji imaju koncesiju za obavljanje dimnjačarskih poslova na području Grada Koprivnice, pokrenuo je postupak za izmjenu i dopunu Odluke o dimnjačarskim poslovima na području Grada Koprivnice („Glasnik Grada Koprivnice“ br. 3/13). Izmjene i dopune Odluke predlažu se najviše iz razloga što u važećoj Odluci nije obuhvaćena kontrola trošila koja se sve više zadnjih godina pojavljuju na tržištu. Obzirom na to korisnici dimnjačarskih usluga ugrađuju uređaje vrste „C“ i „B“, radi veće sigurnosti korisnika, a sukladno Zakonskim propisima i pravilima struke predlaže se uvođenje kontrole ložišta tipa „C“ i „B“ odnosno izmjene i dopune Odluke kao što je naprijed navedeno.

|  |  |
| --- | --- |
| Nositelj izrade akta  Upravni odjel za financije, poticanje poduzetništva i komunalno gospodarstvo  Pročelnica  Jasmina Stričević, dipl.oec. | Predlagatelj akta  Zamjenik koji obnaša dužnosti gradonačelnika  Mišel Jakšić, dipl. oec. |